# Službeni list C 112A/30.

| | ISSN 1977-1088 |
| --- | --- |
| Službeni list
  Europske unije | C 112A |
| | |
| Hrvatsko izdanje | Informacije i objave | Svezak 59.30. ožujka 2016. |

ISSN 1977-1088

Službeni list

Europske unije

C 112A

Hrvatsko izdanje

Informacije i objave

Svezak 59.30. ožujka 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Sud Europske unije |
| 2016/C 112A/01 | Poziv na podnošenje prijava za radno mjesto | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Sud Europske unije

2016/C 112A/01

Poziv na podnošenje prijava za radno mjesto

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Sud Europske unije

| 30.3.2016 | HR | Službeni list Europske unije | CA 112/1 |
| --- | --- | --- | --- |

30.3.2016

HR

Službeni list Europske unije

CA 112/1

---

POZIV NA PODNOŠENJE PRIJAVA ZA RADNO MJESTO

(2016/C 112 A/01)

Uskoro će biti slobodno radno mjesto glavnog direktora (razred AD 15–AD 16) za prevođenje na Sudu Europske unije u Luxembourgu. To će se radno mjesto popuniti u skladu s člankom 29. stavkom 2. Pravilnika o osoblju za dužnosnike Europske unije

PRIRODA POSLOVA I TRAŽENI UVJETI

Glavni direktor za prevođenje odgovoran je, pod nadzorom tajnika Suda, za Glavnu upravu za prevođenje. Ta glavna uprava (1) osigurava pravno prevođenje za Sud Europske unije. Ona pridonosi poštovanju jezičnog uređenja sudova koji čine tu instituciju, kako u pogledu odvijanja postupaka tako i u pogledu objave sudske prakse. Službu čini oko 900 osoba, među kojima je više od 600 pravnika lingvista, te se koristi uslugama velikog broja vanjskih suradnika.

Glavni direktor za prevođenje zadužen je za vođenje i usklađivanje djelovanja direktora i načelnika jezičnih odjela te funkcionalnih odjela Glavne uprave. U obavljanju svojih zadaća on učinkovito surađuje s ostalim glavnim direktorima i načelnicima službi institucije.

Glavni direktor mora imati vještine nužne za upravljanje i usklađivanje poslova značajne upravne jedinice. S obzirom na to, on mora imati iznimno dobar osjećaj za organizaciju i biti u stanju prilagoditi strukturu Glavne uprave razvoju sudskog sustava. Također treba imati iznimno dobar osjećaj za ljudske odnose te sposobnost uvjeravanja i motiviranja svojih suradnika.

U vođenju službe stalno treba voditi računa o tome da se primijenjene metode prilagode potrebama sudskog posla, da se zadrži visoka razina kvalitete prijevoda i da se dodatno poboljša produktivnost službe, osobito stalnim poboljšavanjem organizacije i širokom upotrebom novih tehnologija, za koje glavni direktor mora pokazati izražen interes, posebice u odnosu na alate za prevođenje.

Glavni direktor za prevođenje, koji mora biti državljanin jedne od država članica Europske unije, s obzirom na prirodu posla, mora imati završen pravni studij potvrđen sveučilišnom diplomom.

S obzirom na poslove koji će se obavljati, potrebno je znanje i profesionalno iskustvo u trajanju od najmanje deset godina. Poželjno je profesionalno iskustvo u upravljanju službom za pravno prevođenje.

Potrebno je temeljito poznavanje jednog službenog jezika Europske unije i vrlo dobro poznavanje dvaju drugih službenih jezika Unije. Zbog potrebe službe, potrebno je dobro poznavanje engleskog i francuskog jezika.

PODNOŠENJE PRIJAVA

Prijave za ovo radno mjesto treba podnijeti tajniku Suda Europske unije isključivo elektroničkom poštom na adresu: DGT-DIR.GEN@curia.europa.eu najkasnije do 29. travnja 2016. Prijavi je potrebno priložiti detaljan životopis i sve druge relevantne dokumente. Kandidati svojoj prijavi trebaju priložiti i popratno pismo kojim na najviše pet stranica obrazlažu svoj program rada službe i u kojem navode razloge zbog kojih smatraju da su kvalificirani za to radno mjesto.

---

(1)  Dodatne informacije o Sudu Europske unije kao i o Glavnoj upravi za prevođenje dostupne su na internetskoj stranici institucije (www.curia.europa.eu).

---